laion/Wikipedia-Exotic huggingface dataset:
כלא סיידנאיא

כלא סיידנאיא (בערבית: سجن صيدنايا) הוא כלא צבאי ליד דמשק בסוריה המופעל על ידי משטר בשאר אל-אסד. בית הכלא משמש לכליאת אלפי אסירים, הן עצירים אזרחיים והן אנשי האופוזיציה נגד הממשל. בשנת 2016 המכון לארכיטקטורה פורנזית ערך מחקר בשיתוף פעולה עם אמנסטי אינטרנשיונל, על בית הכלא שהתבסס על ראיונות עם עצורים ששרדו את השהות בכלא. במשך רוב זמן שהותם במקום, האסירים הוחזקו בחושך כשעיניהם קשורות. החקירה התמקדה, לפיכך, ב"עדויות שמיעה" שלהם, שתרגמו את החלל לצלילים, וכעת תורגמו מחדש למודל אדריכלי דיגיטלי ששחזר את מבנה בית הסוהר הידוע לשמצה. חוקרי המכון הבינו שבעזרת בניית מודל אדריכלי דיגיטלי מפורט, מהסוג בו משתמשים ארכיטקטים כדי להציג ללקוחותיהם את המראה העתידי של בתיהם, ניתן לא רק לשחזר אלימות שהופעלה על חללים, אלא גם לסייע לעדים לשחזר אירועים. המודל הופך לטכניקת היזכרות ולבמה עליה ניתן להניח פיסות זיכרון. בעזרת המודל שהם לאט לאט בונים, העדים יכולים לנוע מחדש בחלל הן של המבנה והן של הזיכרון שלהם. אמנסטי אינטרנשיונל העריך בפברואר 2017 כי: ”בין 5,000 ל-13,000 איש הוצאו להורג ללא משפט בסיידנאיא בין ספטמבר 2011 לדצמבר 2015”. על פי משרד החוץ האמריקאי, נבנתה שם משרפה המשמשת לשריפת גופות המוצאים להורג, במטרה להעלים את הראיות להוצאות להורג ההמוניות בכלא. [1] SAYDNAYA: Inside a Syrian Torture Prison, Forensic Architecture official website Michael Kimmelman (April 6, 2018). "Forensics Helps Widen Architecture's Mission". The New York Times [2] [3] סוכנויות הידיעות, ארה"ב: אסד הקים משרפה לאלפי גופות אסירים, באתר ynet, 15 במאי 2017 ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
סארה

האם התכוונתם ל... סֶאָרָה – מדינה בברזיל סָארֶה – מחוז באסטוניה סָארֶה – עיר באיטליה סארה (שבט) – שבט בצ'אד סארה (דת) – סוגת חיבור דתי בהודו
ניר ריכליס

ניר ריכליס (נולד ב-21 ביוני 1963) הוא שחקן כדורסל עבר ישראלי. גובהו 2.04 מטר, שיחק בתפקיד פורוורד. ריכליס גדל במחלקת הנוער של מכבי רמת גן. שיחק בקבוצה הבוגרת בין השנים 1980–1986. בעונת 1986/1987 הוא שיחק במכללת לונג איילנד. לאחר עונה חזר לרמת גן ושיחק בשורותיה שנתיים נוספות. לאחר מכן עבר להפועל תל אביב בה שיחק 3 עונות רצופות. ב-1992 חזר לרמת גן לתקופה של 3 עונות נוספות, ושיחק עונה אחת בהפועל צפת ובבני הרצליה עונה אחת, עד לשנת 1997. ב-16 עונות קלע 2227 נקודות בליגה הראשונה, מתוכן 1771 ברמת גן, והוא ניצב במקום השמיני בכל הזמנים בדירוג הקלעים בתולדות המועדון. לאחר שסיים לשחק בליגה הלאומית, הוא שיחק גם בליגות נמוכות, בין היתר בהפועל עפולה, בית"ר רמת גן מ.ס רמת אפעל, מכבי גני תקווה, ואליצור גבעתיים. ריכליס הופיע 36 פעמים במדי הנבחרת בהן קלע 42 נקודות. הוא היה חלק מסגל הנבחרת לאליפות העולם ב-1986 שנערכה בספרד, בה הגיעה הנבחרת למקום השביעי, והשתתף במשחק אחד בלבד. לאחר פרישתו ממשחק הוא משמש כיועץ נדל"ן. נשוי ואב לשניים, מתגורר בגבעתיים. פרופיל, באתר פיב"א פרופיל שחקן באתר מנהלת ליגת העל קלעי כל הזמנים - מועדון הכדורסל עירוני רמת גן, באתר עירוני רמת גן יום של העברות בכדורסל, באתר וואלה, 23 באוגוסט 2000 שגיא ניר‏, האגדה של רמת אפעל, באתר וואלה, 12 באפריל 2005 ליגה א' - תמונת מצב , באתר ספסל, 12 בינואר 2007 אורי גורן, ‏אוסישקין מאחורייך - גם באליצור גבעתיים מאמינים, באתר ONE‏, 11 במרץ 2010
סת' מולטון

סת' מולטון (באנגלית: Seth Moulton; נולד ב-24 באוקטובר 1978) הוא פוליטיקאי אמריקאי חבר המפלגה הדמוקרטית. מכהן כנציג המחוז השישי של מסצ'וסטס בבית הנבחרים של ארצות הברית. מולטון נולד בסיילם שבמסצ'וסטס וגדל במרבלהד. הוא הבכור משלושה ילדים של וילבור ולין, אביו הוא קתולי העוסק כעורך דין בתחום הנדל"ן ואמו פרוטסטנטית שעבדה כמזכירה רפואית. מולטון הוא פרוטסטנטי המשתייך לכנסייה המאוחדת של ישו (אנ'). הוא למד בפנימיית פיליפס אקדמי והיה קפטן נבחרת החתירה של המוסד. ב-2001 סיים תואר ראשון בפיזיקה מאוניברסיטת הרווארד. לאחר הלימודים התנדב לשירות צבאי והתגייס לחיל הנחתים. הוא השלים קורס קצינים והוצב בגדוד הראשון של רגימנט הנחתים הרביעי בדיוויזיית הנחתים הראשונה. מולטון לחם עם יחידתו בפרוץ מלחמת עיראק ופלוגתו הייתה פלוגת הנחתים הראשונה שנכנסה לבגדאד. הוא שירת בצבא חמש שנים בהן נשלח פעם נוספת כמפקד מחלקת חי"ר לשירות בעיראק ופעמיים נוספות הוצב בעיראק כעוזרו של הגנרל דייוויד פטראוס, ושימש קצין קשר לשבטים המקומיים בדרום המדינה. בתום תפקיד זה השתחרר בדרגת קפטן. במהלך שירותו עוטר בכוכב הארד, לאחר שבקרב בעיר נג'ף באוגוסט 2004 הפגין אומץ לב תוך סיכון חיים בהכוונת אש לסיכול מתקפה שריתקה את מחלקתו. הוא עוטר גם במדליית ההוקרה של הנחתים על אומץ לבו במהלך קרב נסיריה במרץ 2003. מולטון נחשף לתקשורת מספר פעמים במהלך שירותו, תחילה כמרואיין בשדה הקרב במהלך הפלישה לבגדאד, אחר כך כמרואיין מבוקש בכלי תקשורות שונים וכאחד מגיבורי הסרט התיעודי "No End in Sight" שהיה מועמד ב-2008 לפרס אוסקר לסרט התיעודי הטוב ביותר. לאחר שירותו היה ממבקריה של מלחמת עיראק. לאחר שחרורו סיים ב-2011 תואר שני כפול במנהל עסקים ובמינהל ציבורי מאוניברסיטת הרווארד. ב-2014 התמודד בבחירות המקדימות של המפלגה הדמוקרטית למושב המחוז השישי של מסצ'וסטס בית הנבחרים מול ג'ון טיירני, שכיהן בתפקיד מ-1997. במהלך הבחירות זכה לתמיכתם של העיתונים הבוסטון גלוב ובוסטון הרלד וכן לתמיכתו של הגנרל בדימוס סטנלי מק'קריסטל. הוא ניצח בבחירות ברוב של 50.8% מקולות המצביעים לעומת 40.1% לטיירני. ובבחירות הכלליות גבר על מועמד המפלגה הרפובליקנית ריצ'רד טיסאיי ברוב של 54.5%. בבחירות ב-2016 נבחר לתקופת כהונה נוספת ללא תחרות, וב-2018 נבחר שוב ברוב של 65.2%. הוא מכהן כחבר בוועדת התקציב ובוועדה לענייני הכוחות המזוינים. מולטון הוא ממתנגדיה של מנהיגת המפלגה הדמוקרטית והמיעוט בבית הנבחרים, ננסי פלוסי, וקרא להחליפה בחבר קונגרס מהדור הצעיר. באפריל 2019 הודיע מולטון על כוונתו להתמודד בבחירות המקדימות לנשיאות ארצות הברית במפלגה הדמוקרטית 2020. הוא פרש מהמרוץ באוגוסט 2019 לאחר שלא צבר תמיכה מספקת. מולטון נשוי לליז בורדמן והם הורים לבת אחת. מדיה וקבצים בנושא סת' מולטון בוויקישיתוף אתר האינטרנט הרשמי של סת' מולטון (באנגלית) סת' מולטון, ברשת החברתית פייסבוק סת' מולטון, ברשת החברתית אקס (טוויטר) סת' מולטון, ברשת החברתית אינסטגרם סת' מולטון, סרטונים בערוץ היוטיוב סת' מולטון באתר בית הנבחרים סת' מולטון, באתר המדריך הביוגרפי של הקונגרס של ארצות הברית (באנגלית) Generals Love Him. Top Democrats Despise Him. Can He Be President Anyway?, פוליטיקו, 28 ביולי 2017 War Profiles: Seth W. Moulton '01, 2nd Lieutentant, U.S. Marine Corps, כתב העת של אוניברסיטת הרווארד, 5 ביוני 2003 Seth Moulton underplays military service, הבוסטון גלוב, 18 באוקטובר 2014 תוצאות הבחירות לבית הנבחרים של ארצות הברית באתר מדינת מסצ'וסטס
מריה באטריצ'ה ד'אסטה, דוכסית מאסה

מריה באטריצ'ה ד'אסטה, דוכסית מאסה (באיטלקית: Maria Beatrice Ricciarda d'Este; ‏7 באפריל 1750 - 14 בנובמבר 1829), הייתה בתו של ארקולה השלישי ד'אסטה, דוכס מודנה ואשתו של הארכידוכס פרדיננד, דוכס ברייזגאו, אשר כיהנה כדוכסית מאסה בין השנים 1790–1796 ובין השנים 1815–1829. מריה באטריצ'ה נולדה ב-7 באפריל 1750 במודנה, לארקולה השלישי ד'אסטה, דוכס מודנה ולמריה תרזה צ'יבו-מאלספינה, דוכסית מאסה, בתם של אדראנו הראשון צ'יבו-מאלספינה, דוכס מאסה וריצ'רדה גונזאגה. נישואי הוריה לא היו מוצלחים, והם התגוררו בנפרד. לאחר מות אחיה הקטן רינאלדו פרנצ'סקו בשנת 1753 בהיותו בן 4 חודשים, הפכה מריה באטריצ'ה ליורשת הוריה. מכיוון שהייתה אמורה לרשת 4 מדינות (מודנה, רג'ו, מאסה וקרארה), סיכמה מריה תרזה בשנת 1753 עם אביה ארקולה השלישי ד'אסטה, דוכס מודנה, שמריה ביאטריצ'ה תינשא ללאופולד, ארכידוכס אוסטריה, ובכך הוא ייהפך ליורשו. אולם, בשנת 1761 הפך לאופולד ליורש הדוכסות הגדולה של טוסקנה, ולפיכך בשנת 1763 נחתם הסכם חדש בין אביה למריה תרזה, ובו נקבע שמריה ביאטריצ'ה תתחתן עם פרדיננד, ארכידוכס אוסטריה, ובכך הוא ייהפך ליורשו. בשנת 1771 אישר הדיאט הקיסרי את ההסכם עם דוכס מודנה, וב-15 באוקטובר אותה שנה התחתן פרדיננד עם מריה ביאטריצ'ה ד'אסטה. בשנת 1790 מתה אמה מריה תרזה צ'יבו-מאלספינה, דוכסית מאסה, ומריה ביאטריצ'ה עלתה במקומה לשלטון בדוכסות מאסה וקרארה. בשנת 1796 ברחה מריה ביאטריצ'ה עם משפחתה מפני הכוחות הצרפתים בראשות נפוליאון שפלשו למילאנו. גם אביה ארקולה השלישי ד'אסטה, דוכס מודנה ברח ממודנה, שהצטרפה לרפובליקה הצ'יסאלפינית. בהסכם קמפו פורמיו בשנת 1797, הוענקה לאביה דוכסות ברייזגאו, אזור בדרום מערב גרמניה שהשתייך לבית הבסבורג. בשנת 1803 מת אביה ארקולה השלישי, ובעלה פרדיננד קיבל את התואר "דוכס ברייזגאו", וכן קיבל את הטענה לדוכסות מודנה. בחוזה פרסבורג בשנת 1805 ויתר פרדיננד על דוכסות ברייזגאו שצורפה לדוכסות הגדולה של באדן, ובשנת 1806 מת פרדיננד ונקבר בקריפטה הקיסרית בווינה. בשנת 1814 ניתנה דוכסות מודנה בקונגרס וינה לבנה הבכור - פרנץ הרביעי, דוכס מודנה, ואילו מריה באטריצ'ה קיבלה בחזרה את דוכסות מאסה וקרארה. מריה באטריצ'ה השאירה את ניהול הדוכסות בידי שריה, ואילו היא עצמה שהתה רוב הזמן בווינה. ב-14 בנובמבר 1829 מתה מריה ביאטריצ'ה בווינה, ובנה פרנץ הרביעי, דוכס מודנה ירש אף את נחלותיה. ב-15 באוקטובר 1771 התחתנה מריה באטריצ'ה עם הארכידוכס פרדיננד, דוכס ברייזגאו, ממנו נולדו לה 10 ילדים: יוזף פרנץ, ארכידוכס אוסטריה-אסטה (1772) מריה תרזה מאוסטריה-אסטה, מלכת סרדיניה (1773–1832), התחתנה עם ויטוריו אמנואלה הראשון, מלך סרדיניה יוזפה, ארכידוכסית אוסטריה-אסטה (1775–1777 מריה לאופולדינה, ארכידוכסית אוסטריה-אסטה (1776–1848), התחתנה עם קרל תאודור, הנסיך הבוחר מבוואריה פרנץ הרביעי, דוכס מודנה (1779–1846), התחתן עם מריה ביאטריצ'ה, נסיכת סבויה פרדיננד קרל יוזף, ארכידוכס אוסטריה-אסטה (1781–1850) מקסימיליאן יוזף, ארכידוכס אוסטריה-אסטה (1782–1863) מריה אנטוניה, ארכידוכסית אוסטריה-אסטה (1784–1786 קרל, ארכידוכס אוסטריה-אסטה (1785–1809) מריה לודוויקה, ארכידוכסית אוסטריה-אסטה (1787–1816), התחתנה עם פרנץ הראשון, קיסר אוסטריה מדיה וקבצים בנושא מריה באטריצ'ה ד'אסטה, דוכסית מאסה בוויקישיתוף
אליצ'ה, נסיכת פארמה

אליצ'ה, נסיכת בורבון-פארמה (27 בדצמבר 1849 – 16 בנובמבר 1935), הייתה בתו של קרלו השלישי, דוכס פארמה ואשתו של פרדיננד הרביעי, הדוכס הגדול של טוסקנה. אליצ'ה נולדה ב-27 בדצמבר 1849 בפארמה, לקרלו השלישי, דוכס פארמה וללואיז מארי תרז, נסיכת ארטואה בתם של שארל פרדינן, דוכס ברי ומריה קרולינה, נסיכת נאפולי וסיציליה, דוכסית ברי. בשנת 1854 נרצח אביה קרלו השלישי, דוכס פארמה, ואחיה רוברטו הראשון, דוכס פארמה עלה לשלטון במקומו, תוך שאמה משמשת כעוצרת. בשנת 1859 הודח רוברטו מתפקידו, והדוכסות צורפה לממלכת סרדיניה, כחלק מתהליך איחוד איטליה. אליצ'ה ומשפחתה גורשו על ידי ג'וזפה גריבלדי מהדוכסות, ועברו להתגורר בוונציה, שהייתה תחת שלטון האימפריה האוסטרית. ב-11 בינואר 1868 התחתנה אליצ'ה עם פרדיננד הרביעי, הדוכס הגדול של טוסקנה, ממנו נולדו לה 10 ילדים. בשנת 1908 מת בעלה פרדיננד, וב-14 בנובמבר 1935 מתה אליצ'ה בשוורטברג באוסטריה. ב-11 בינואר 1868 התחתנה אליצ'ה עם פרדיננד הרביעי, הדוכס הגדול של טוסקנה, ממנו נולדו לה 10 ילדים: לאופולד פרדיננד, ארכידוכס אוסטריה (1868–1935) לואיזה, ארכידוכסית אוסטריה (1870–1947) יוזף פרדיננד, ארכידוכס אוסטריה (1872–1942) פטר פרדיננד, ארכידוכס אוסטריה (1874–1948) היינריך פרדיננד סלבטור, ארכידוכס אוסטריה (1878–1969) אנה מריה תרזה, ארכידוכסית אוסטריה (1879–1961) מרגרטה, ארכידוכסית אוסטריה (1881–1965) גרמנה, ארכידוכסית אוסטריה (1884–1955) רוברט פרדיננד זלבטור, ארכידוכס אוסטריה (1885–1895) אגנס מריה, ארכידוכסית אוסטריה (1891–1945) מדיה וקבצים בנושא אליצ'ה, נסיכת פארמה בוויקישיתוף
מריה אנטוניה, נסיכת שתי הסיציליות

מריה אנטוניה, נסיכת שתי הסיציליות (באיטלקית: Maria Antonia Anna di Borbone-Due Sicilie;‏ 19 בדצמבר 1814 – 7 בנובמבר 1898), הייתה בתו של פרנצ'סקו הראשון, מלך שתי הסיציליות ואשתו של לאופולד השני, הדוכס הגדול של טוסקנה. מריה אנטוניה נולדה ב-19 בדצמבר 1814 בפאלאצו דיי נורמני בפאלרמו, לפרנצ'סקו הראשון, מלך שתי הסיציליות ומריה איזבלה מספרד, בתם של קרלוס הרביעי, מלך ספרד ומריה לואיסה מפארמה. כמה חודשים לאחר לידתה חזרה משפחתה לנאפולי, ממנה ברחה מפני נפוליאון, ובשנת 1816 איחד אביה את ממלכת נאפולי וממלכת סיציליה לממלכת שתי הסיציליות. בשנת 1830 מת אביו פרנצ'סקו הראשון, מלך שתי הסיציליות, ואחיה פרננדו השני, מלך שתי הסיציליות עלה לשלטון במקומו. ב-7 ביוני 1833 התחתנה מריה אנטוניה עם בן דודה לאופולד השני, הדוכס הגדול של טוסקנה, ממנו נולדו לה 10 ילדים. במהלך מהפכות אביב העמים נאלצו מריה אנטוניה ולאופולד לעזוב את פירנצה, אולם הוחזרו לבסוף בלחץ אוסטרי. כאשר הכריזו צרפת בראשות נפוליאון השלישי, ממלכת סרדיניה ופיימונטה מלחמה על אוסטריה באפריל 1859 (מלחמת אוסטריה-סרדיניה), קבע לאופולד מדיניות נייטרלית ולא מנע ממתנדבים טוסקניים להצטרף למלחמה נגד אוסטריה. מפלגת העם דרשה את התפטרותו של לאופולד ואת הכרתו הפומבית במטרה של איחוד איטליה. לאופולד סירב לעשות זאת וב-27 באפריל סולק יחד עם משפחתו מפירנצה, ללא אלימות, לבולוניה, שם השתכנה המשפחה בחסות האפיפיור. ב-21 ביולי ויתר לאופולד על כתרו לטובת בנו פרדיננד הרביעי, הדוכס הגדול של טוסקנה, שלא יישם בפועל את שלטונו. לאחר מכן התגוררה המשפחה באוסטריה, ובשנת 1870 מת בעלה לאופולד. בשנת 1898 נולדה למריה אנטוניה בת נינה, וב-7 בנובמבר אותה שנה מתה מריה אנטוניה בגמונדן. ב-7 ביוני 1833 התחתנה מריה אנטוניה עם לאופולד השני, הדוכס הגדול של טוסקנה, ממנו נולדו לה 10 ילדים: מריה איזבלה, ארכידוכסית אוסטריה (1834 -1901) פרדיננד הרביעי, הדוכס הגדול של טוסקנה (1835–1908) מריה תרזה, ארכידוכסית אוסטריה (1836–1838) מריה כריסטינה, ארכידוכסית אוסטריה (1838–1849) קרל סלבטור, ארכידוכס אוסטריה (1839–1892) מריה אנה, ארכידוכסית אוסטריה (1840–1841) ריינר, ארכידוכס אוסטריה (1842–1844) הארכידוכסית מריה לואיזה מאוסטריה, נסיכת טוסקנה (1845–1917) לודוויג סלבטור, ארכידוכס אוסטריה (1847–1915), היה מחלוצי המחקר של איי הים התיכון יוהאן סלבטור, ארכידוכס אוסטריה (1852–1890) - דווח כנעדר בעת טביעת ספינתו בדרך לארגנטינה מדיה וקבצים בנושא מריה אנטוניה, נסיכת שתי הסיציליות בוויקישיתוף
פיונה או'שונסי

פיונה או'שונסי (באנגלית: Fiona O'Shaughnessy; נולדה ב-1979) היא שחקנית תיאטרון, קולנוע וטלוויזיה אירית. או'שונסי נולדה בעיר גולוויי שבמחוז גולוויי. כשהייתה בת 9 עברה המשפחה לגור ברדינג שבאנגליה. בימיה בבית הספר ברדינג למדה לרקוד בלט, סטפט, מחול ג'אז ומודרני. כעשור לאחר מכן חזרה לגולוויי ופיתחה קריירה בתיאטרון. היא שיתפה פעולה עם שחקנים אחרים בגולוויי והופיעה במקומות כגון "קינגס הד", בפסטיבל האומנויות ובתיאטרון דרואיד. התפקיד הבולט של או'שונסי בתיאטרון היה סלומה בתיאטרון גייט בדבלין. עוד הופיעה על הבמה במחזה "The Shaughraun" בתיאטרון אבי בדבלין שהועבר ב-2005 לתיאטרון אלברי ב ווסט אנד. ב-2006 הופיעה במחזה "Blackwater Angel" מאת ג'ים נולן בתיאטרון פינבורו בלונדון. עוד שיחקה בתיאטרון גייט במחזות "Arms and the Man", "אוליבר", "חשיבותה של רצינות", "גאווה ודעה קדומה", "Blythe Spirit", ו-"Present Laughter", שהוצג בסיור הופעות בצ'ארלסטון בקרוליינה הדרומית, "See You Next Tuesday", ו"חתולה על גג פח לוהט" או'שונסי שיחקה בתפקיד קייט בהפקה האירית המקורית של המחזה "Blasted" מאת שרה קיין. בקולנוע שיחקה בתפקיד קלרה בסרט "זיכרון של דג זהב", ובסרטים "The Halo Effect" ו-"The Stronger". היא שיחקה בתיאטרון בדמות הילדה וונגל במחזה "Lady from the Sea" ופטרה סטוקמן ב-"Enemy of the People" בתיאטרון ארקולה בלונדון, ובתפקיד איימי במחזה "The Night Alive" מאת קונור מקפרסון בתיאטרון גפן פלייהאוס בלוס אנג'לס בבימויו של רנדל ארני. ב-2013 כיכבה בסדרת הטלוויזיה "אוטופיה". ב-2015 שיחקה יחד עם דייוויד טרוטון בסרט האימה הרומנטי "נינה לנצח" שכתבו וביימו האחים בליין. פיונה או'שונסי, במסד הנתונים הקולנועיים IMDb (באנגלית) פיונה או'שונסי, באתר AllMovie (באנגלית) פיונה או'שונסי, במסד הנתונים הקולנועיים KinoPoisk (ברוסית) פיונה או'שונסי, באתר MusicBrainz (באנגלית) Fiona O'Shaughnessy Gerard Gilbert (26 ביולי 2014). "Utopia star Fiona O'Shaughnessy: 'I don't like to watch too much". The Independent. נבדק ב-13 בפברואר 2016. {{cite web}}: (עזרה) "SXSW 2015: First Teaser Trailer for Nina Forever". Dread Central. נבדק ב-13 בפברואר 2016. {{cite web}}: (עזרה) "Never mind Oscar, here's the 2017 FANGORIA Chainsaw Awards Nominees Ballot!". FANGORIA®. נבדק ב-14 בפברואר 2017. {{cite web}}: (עזרה)
עונת 2000/2001 בפרמייר ליג

עונת 2000/2001 הייתה העונה התשיעית של פרמייר ליג שהיא הליגה האנגלית הבכירה בכדורגל. העונה החלה ב-19 באוגוסט 2000 והסתיימה ב-19 במאי 2001. הליגה הבכירה כללה 20 קבוצות. צ'רלטון את'לטיק, מנצ'סטר סיטי ואיפסוויץ' טאון היו הקבוצות שעלו מפוטבול ליג. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. מנצ'סטר יונייטד זכתה באליפות בפעם ה-14 בתולדות המועדון ובפעם השלישית ברציפות. בסוף העונה לפוטבול ליג ירדו מנצ'סטר סיטי, קובנטרי סיטי וברדפורד סיטי. במקומן לליגה הבכירה עלו פולהאם, בלקברן רוברס ובולטון וונדררס. ג'ימי פלויד האסלביינק (הולנד הולנד) מצ'לסי כבש 23 שערים וזכה בתואר מלך השערים. זאת בפעם השנייה בקריירה. טדי שרינגהאם ממנצ'סטר יונייטד זכה בפרס כדורגלן השנה של התאחדות עיתונאי הכדורגל האנגלית. טדי שרינגהאם ממנצ'סטר יונייטד זכה בפרס כדורגלן השנה שהוענק על ידי התאחדות שחקני הכדורגל. נתונים מפורטים מאתר rsssf נתונים מפורטים מאתר bdfutbol Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית)
עונת 2001/2002 בפרמייר ליג

עונת 2001/2002 הייתה העונה העשירית של פרמייר ליג שהיא הליגה האנגלית הבכירה בכדורגל. העונה החלה ב-18 באוגוסט 2001 והסתיימה ב-11 במאי 2002. הליגה הבכירה כללה 20 קבוצות. פולהאם, בלקברן רוברס ובולטון וונדררס היו הקבוצות שעלו מפוטבול ליג. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. ארסנל זכתה באליפות בפעם ה-12 בתולדות המועדון. בסוף העונה לפוטבול ליג ירדו איפסוויץ' טאון, דרבי קאונטי ולסטר סיטי. במקומן לליגה הבכירה עלו מנצ'סטר סיטי, וסט ברומיץ' אלביון ובירמינגהאם סיטי. תיירי הנרי (צרפת צרפת) מארסנל כבש 24 שערים וזכה בתואר מלך השערים. זאת בפעם השנייה בקריירה. רובר פירס (צרפת צרפת) מארסנל זכה בפרס כדורגלן השנה של התאחדות עיתונאי הכדורגל האנגלית. רוד ואן ניסטלרוי (הולנד הולנד) ממנצ'סטר יונייטד זכה בפרס כדורגלן השנה שהוענק על ידי התאחדות שחקני הכדורגל. נתונים מפורטים מאתר rsssf נתונים מפורטים מאתר bdfutbol Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית)
ברידג'ט רגן

ברידג'ט קת'רין רגן (באנגלית: Bridget Catherine Regan; נולדה ב-3 בפברואר 1982) היא שחקנית אמריקאית, ידועה בעיקר על דמותה של רבקה לואו / רייצ'ל טרנר בסדרת הטלוויזיה "צווארון לבן", ובשל תפקידיה בסדרות "אגדת המחפש" ו"הספינה האחרונה". רגן נולדה בקרלסבד, קליפורניה. היא גדלה במשפחה קתולית. היא התחילה לשחק בגיל צעיר במספר הפקות באזור מגוריה ולמדה בבית הספר לאמנויות של אוניברסיטת צפון קרולינה. מאז 2006 רגן הופיעה במספר סרטים וסדרות טלוויזיה. בשנת 2007 שיחקה בתפקיד קטן בסרט העצמאי "השמרטפיות" לצד ג'ון לגוויזאמו. בשנת 2008 היא התחילה להשתתף בסדרה "אגדת המחפש", בה גילמה את קאהלן אמנל. בשנת 2009 היא ביימה את המחזמר Camp Wanatachi בניו יורק. בשנת 2013 רגן כיכבה בעונות החמישית והשישית של הסדרה "צווארון לבן" בתור רבקה לואו / רייצ'ל טרנר. באותה שנה שיחקה בסדרת הפנטזיה "היפה והחיה" בתור אלכס. בשנת 2014 רגן הצטרפה לסדרה "ג'יין הבתולה", בתור רוז סולנו / סין רוסטרו. בשנת 2015 רגן השתתפה בסדרת הטלוויזיה "הסוכנת קרטר" וגילמה את הדמות דוטי אנדרווד. בשנת 2016 רגן הצטרפה לקאסט העונה השלישית של הסדרה "הספינה האחרונה" ושיחקה את סשה קופר, עד לסיום הסדרה בעונתה החמישית. רגן התחתנה עם הסופר אמון או'סאליבן, אותו פגשה בניו זילנד כשצילמה את "אגדת המחפש". לזוג שני ילדים, בן ובת שנולדו ב-2010 וב-2018. מדיה וקבצים בנושא ברידג'ט רגן בוויקישיתוף ברידג'ט רגן, ברשת החברתית אקס (טוויטר) ברידג'ט רגן, ברשת החברתית אינסטגרם ברידג'ט רגן, במסד הנתונים הקולנועיים IMDb (באנגלית) ברידג'ט רגן, באתר AllMovie (באנגלית) ברידג'ט רגן, באתר Rotten Tomatoes (באנגלית) ברידג'ט רגן, באתר Metacritic (באנגלית) ברידג'ט רגן, במסד הנתונים הקולנועיים KinoPoisk (ברוסית) ברידג'ט רגן, באתר Discogs (באנגלית)
דנהאם

דנהאם הוא שם משפחה אנגלי שמקורו באנגלית תיכונה: "דאן" – גבעה; "האם" – בית. שם זה משמש ליישובים רבים ברחבי העולם האנגלו-סקסי. האם התכוונתם ל... אן דנהאם – אנתרופולוגית אמריקאית, אמו של נשיא ארצות הברית ברק אובמה ג'ף דנהאם – קומיקאי ופיתום אמריקאי לינה דנהאם – שחקנית, במאית ותסריטאית אמריקאית דנהאם (כפר) – כפר באנגליה סטיבן דנהאם – שחקן קולנוע וטלוויזיה אמריקאי
קרולינה, נסיכת פארמה

קרולינה, נסיכת פארמה (באיטלקית: Carolina di Borbone-Parma‏; 22 בנובמבר 1770 - 1 במרץ 1804), הייתה בתו של פרדיננדו, דוכס פארמה ואשתו של מקסימיליאן, נסיך הכתר של סקסוניה. קרולינה נולדה בפארמה ב-22 בנובמבר 1770, לפרדיננדו, דוכס פארמה, ומריה אמליה, ארכידוכסית אוסטריה, בתם של פרנץ הראשון, קיסר האימפריה הרומית הקדושה ומריה תרזה. בשנת 1778 נפל אחיה לודוביקו על שולחן שיש בעת ששיחק עמה וחטף זעזוע מוח, מה שגרם לו לחלות באפילפסיה. בסוף שנות ה-80 ביקרו קרולינה ומשפחתה בסקסוניה, שם פגשה את מקסימיליאן, נסיך סקסוניה, אחיו של פרידריך אוגוסט השלישי, הנסיך הבוחר מסקסוניה והתאהבה בו. ב-22 באפריל 1792 התחתנו השניים, ונישואיהם מתוארים כמאושרים והרמוניים, ואף נולדו להם 7 ילדים. ב-1 במרץ 1804 מתה קרולינה בדרזדן מקדחת, ולאחר מותה התחתן בעלה עם אחייניתה מריה לואיזה קרלוטה, נסיכת פארמה. ב-22 באפריל 1792 התחתנה קרולינה עם מקסימיליאן, נסיך הכתר של סקסוניה, בנו של פרידריך כריסטיאן, הנסיך הבוחר מסקסוניה, ממנו היו לה 7 ילדים: אמליה, נסיכת סקסוניה (1794–1870) מריה פרדיננדה, נסיכת סקסוניה (1796–1865), התחתנה עם פרדיננד השלישי, הדוכס הגדול של טוסקנה פרידריך אוגוסט השני, מלך סקסוניה (1797–1854) קלמנס, נסיך סקסוניה (1798–1822) מריה אנה, נסיכת סקסוניה (1799–1832), התחתנה עם לאופולד השני, הדוכס הגדול של טוסקנה יוהאן, מלך סקסוניה (1801–1873) מריה יוזפה אמליה, נסיכת סקסוניה (1803–1829), התחתנה עם פרננדו השביעי, מלך ספרד מדיה וקבצים בנושא קרולינה, נסיכת פארמה בוויקישיתוף
עונת 2002/2003 בפרמייר ליג

עונת 2002/2003 הייתה העונה ה-11 של פרמייר ליג שהיא הליגה האנגלית הבכירה בכדורגל. העונה החלה ב-17 באוגוסט 2002 והסתיימה ב-11 במאי 2003. הליגה הבכירה כללה 20 קבוצות. מנצ'סטר סיטי, וסט ברומיץ' אלביון ובירמינגהאם סיטי היו הקבוצות שעלו מפוטבול ליג. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. מנצ'סטר יונייטד זכתה באליפות בפעם ה-15 בתולדות המועדון. זאת בפעם השמינית ב-11 עונות. בסוף העונה לפוטבול ליג ירדו וסטהאם יונייטד, וסט ברומיץ' אלביון וסנדרלנד. במקומן לליגה הבכירה עלו פורטסמות', לסטר סיטי ווולברהמפטון וונדררס. רוד ואן ניסטלרוי (הולנד הולנד) ממנצ'סטר יונייטד כבש 25 שערים וזכה בתואר מלך השערים. זאת בפעם השנייה בקריירה. תיירי הנרי (צרפת צרפת) מארסנל זכה בפרס כדורגלן השנה של התאחדות עיתונאי הכדורגל האנגלית. תיירי הנרי (צרפת צרפת) מארסנל זכה בפרס כדורגלן השנה שהוענק על ידי התאחדות שחקני הכדורגל. נתונים מפורטים מאתר rsssf נתונים מפורטים מאתר bdfutbol Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית)
מקסימיליאן, נסיך הכתר של סקסוניה

מקסימיליאן, נסיך הכתר של סקסוניה (בגרמנית: Prinz Maximilian von Sachsen;‏ 13 באפריל 1759 – 3 בינואר 1838), היה אביהם של פרידריך אוגוסט השני, מלך סקסוניה ויוהאן, מלך סקסוניה. מקסימיליאן נולד ב-13 באפריל 1759 בדרזדן שהייתה חלק מנסיכות הבוחר מסקסוניה, לפרידריך כריסטיאן, שהיה מאוחר יותר הנסיך הבוחר מסקסוניה, ולמריה אנטוניה, דוכסית בוואריה, בתו של קרל השביעי, קיסר האימפריה הרומית הקדושה. ב-22 באפריל 1792 התחתן מקסימיליאן עם קרולינה, נסיכת פארמה, בתם של פרדיננדו, דוכס פארמה, ומריה אמליה, ארכידוכסית אוסטריה, ממנה היו לו 7 ילדים. לאחר מותה התחתן מקסימיליאן ב-15 באוקטובר 1825 עם אחייניתה מריה לואיזה קרלוטה, נסיכת פארמה, בתם של לודוביקו הראשון, מלך אטרוריה ומריה לואיסה, דוכסית לוקה. בשנת 1827 מת אחיו פרידריך אוגוסט הראשון, מלך סקסוניה, ואחיו אנטון, מלך סקסוניה עלה לשלטון במקומו, ומכיוון שלא היו לו ילדים, הפך מקסימיליאן לנסיך הכתר. אחרי מהפכת יולי בצרפת בשנת 1830, החלו בסתיו הפגנות אף בסקסוניה, בעיקר נגד החוקה הישנה. כתוצאה מההפגנות, ויתר מקסימיליאן על זכותו לרשת את המלוכה, לטובת בנו פרידריך אוגוסט. בשנת 1836 מת אחיו אנטון בדרזדן, ובמקומו עלה לשלטון בנו פרידריך אוגוסט השני, מלך סקסוניה, וב-3 בינואר 1838 מת מקסימיליאן בדרזדן. ב-22 באפריל 1792 התחתן מקסימיליאן עם קרולינה, נסיכת פארמה, בתם של פרדיננדו, דוכס פארמה, ומריה אמליה, ארכידוכסית אוסטריה, ממנה היו לו 7 ילדים: אמליה, נסיכת סקסוניה (1794–1870) מריה פרדיננדה, נסיכת סקסוניה (1796–1865), התחתנה עם פרדיננד השלישי, הדוכס הגדול של טוסקנה פרידריך אוגוסט השני, מלך סקסוניה (1797–1854) קלמנס, נסיך סקסוניה (1798–1822) מריה אנה, נסיכת סקסוניה (1799–1832), התחתנה עם לאופולד השני, הדוכס הגדול של טוסקנה יוהאן, מלך סקסוניה (1801–1873) מריה יוזפה אמליה, נסיכת סקסוניה (1803–1829), התחתנה עם פרננדו השביעי, מלך ספרד מדיה וקבצים בנושא מקסימיליאן, נסיך הכתר של סקסוניה בוויקישיתוף מקסימיליאן, נסיך הכתר של סקסוניה, באתר "Find a Grave" (באנגלית)
פינדלי

האם התכוונתם ל... ג'סיקה בראון פינדלי – שחקנית אנגלייה דבורה פינדלי – שחקנית אנגלייה קייטי פינדלי – שחקנית קנדית
מריה אנה, נסיכת סקסוניה

מריה אנה, נסיכת סקסוניה (בגרמנית: Marie Anna, Prinzessin von Sachsen;‏ 15 בנובמבר 1799 – 24 במרץ 1832), הייתה אחותם של פרידריך אוגוסט השני, מלך סקסוניה ויוהאן, מלך סקסוניה, ואשתו של לאופולד השני, הדוכס הגדול של טוסקנה. מריה אנה נולדה ב-15 בנובמבר 1799 בדרזדן שהייתה חלק מנסיכות הבוחר מסקסוניה, למקסימיליאן, נסיך סקסוניה, ולקרולינה, נסיכת פארמה, בתם של פרדיננדו, דוכס פארמה ומריה אמליה, ארכידוכסית אוסטריה. ב-16 בנובמבר 1817 התחתנה מריה אנה עם לאופולד השני, הדוכס הגדול של טוסקנה, ממנו נולדו לה 3 בנות. מריה אנה גילתה עניין בשירה ובציורים עתיקים, ואף ייסדה עם בעלה את פנימיית הבנות הראשונה בפירנצה. בשנת 1832 נדבקה מריה אנה מבתה אוגוסטה פרדיננדה בשחפת, וב-24 במרץ מתה בפיזה בגיל 32. לאחר מותה התחתן בעלה שוב, עם מריה אנטוניה, נסיכת שתי הסיציליות. ב-16 בנובמבר 1817 התחתנה מריה אנה עם לאופולד השני, הדוכס הגדול של טוסקנה, ממנו נולדו לה 3 בנות: מריה קרולינה, ארכידוכסית אוסטריה (1822–1841) אוגוסטה פרדיננדה, ארכידוכסית אוסטריה (1825–1864), התחתנה עם לואיטפולד, הנסיך העוצר של בוואריה מריה מקסימיליאנה טקלה, ארכידוכסית אוסטריה (1827–1834) מדיה וקבצים בנושא מריה אנה, נסיכת סקסוניה בוויקישיתוף מריה אנה, נסיכת סקסוניה, באתר "Find a Grave" (באנגלית)